open-index/open-wikipedia-markdown huggingface dataset:
Volim i ja vas

***Volim i ja vas*** su poznate reči koje je izgovorio bivši predsednik Srbije i Jugoslavije Slobodan Milošević na jednom mitingu u Beogradu 1996. godine.

Tadašnji predsednik Srbije Slobodan Milošević je održao kontramiting na Terazijama (ispred hotela „Moskva") koji je organizovan pod nazivom „Za Srbiju“ u centru Beograda 24. decembra 1996. godine nasuprot mitingu koji je održavan par stotina metara dalje na Trgu Republike. Na svom mitingu je Milošević građanima poručio da neće dozvoliti moćnicima u svetu i petoj koloni u zemlji da oslabe i destabilizuju Srbiju.

Milošević se pojavio na mitingu na Terazijama u 16.20 gde je dočekan ovacijama svojih pristalica. Televizija je prenosila događaj prikazujući samo najbližu okolinu, a komentator je preneo kako se skupilo 200.000 ljudi, ne prikazujući policijske kordone koji su gusto štitili pristalice SPS od učesnika protesta sa Trga koji su se približili govornici. Pokušavali su da nadjačaju pristalice. Stoga su oni glasno i često skandirali, čak i tokom govora Miloševića. Oni su mu u jednom trenutku skandirali „Slobo, mi te volimo“, na šta je Milošević prekinuo pripremljen govor i uzvratio rečima „Volim i ja vas“.

Ova rečenica je potom dobila mnoga tumačenja, parafraziranja i humorističke transformacije. Ostala je jedna od najčešće pominjanih rečenica druge polovine devedestih godina u političkom životu Srbije.

## Uticaji
Ove reči inspirisale su Boru Đorđevića iz Riblje čorbe da napiše istoimenu sarkastičnu pesmu, za koju je kasnije napisana i muzika. Ova pesma je objavljena kao bonus pesma na albumu Njihovi dani, na kojem se nalazi devet pesama i sve su posvećene Slobodanu Miloševiću, njegovoj ženi Miri Marković i njihovom režimu.

## Povezano
*Demonstracije u Srbiji 1996-1997
Septica

**Septica** je vinkovački glazbeni sastav, poznat po originalnim i duhovitim pjesmama.

## Povijest sastava
Sastav su 2003. osnovali Milan Lazarević te crtač stripova Dubravko Mataković, pod umjetničkim imenima Bumushku Kushlu i Govnar Smrti. Nakon par demo snimki te mnogo klupskih nastupa, potpisuju za Aquarius Records te 2006. objavljuju prvi studijski album *Septica*. Iduće godine objavljuju album uživo *Jebemti mater (uživo iz KSET-a)* sa nastupa u zagrebačkom KSET-u. Drugi studijski album pod nazivom *Klub Usamljenih Srdaca Narednika Pedera* izdaju 2013. godine. Zbog miješanja raznih stilova u njihovim pjesmama, od death metala do rapa, teško je odrediti žanr sastava.

## Članovi sastava
Sastav prema:
* Bumushku Kushlu - vokal
* Govnar Smrti - vokal
* Sedmi Od Devet - bubnjevi
* Dutch (Dač) Dortmund-Jodl - bas-gitara
* Jukka Kunilunginen-Kleme - gitara
* Grande El Loco - bubanj

## Diskografija
* *Septica* (2006.)
* *Jebemti mater (uživo iz KSET-a)* (uživo, 2007.)
* *Klub usamljenih srdaca narednika Pedera* (2013.)

## Izvori

## Vanjske veze
* Službena stranica
Futureworld

***Futureworld*** () je američki science fiction film snimljen 1976. godine u režiji Richarda T. Heffrona. Predstavlja nastavak filma *[[Westworld]]* snimljenog tri godine ranije. Radnja započinje dvije godine nakon događaja u prethodnom filmu, kada korporacija Delos ponovno otvara kompleks tematskih parkova u kojima humanoidni roboti (androidi) gostima služe za ostvarenje seksualnih i svakih drugih želja. Protagonisti, koje tumače Peter Fonda i Blythe Danner, su dvoje novinara koji su zajedno sa nekoliko svjetskih moćnika pozvani od strane korporacije da iskušaju novi park i uvjere javnost da je potpuno siguran, ali koji tokom boravka otkrivaju da je istina mnogo mračnija.

*Futureworld* je originalno, kao i prethodni film, namjeravao proizvesti i distribuirati MGM, ali je na kraju odlučeno da se prikupljena sredstva ulože u drugi SF-spektakl koji će postati poznat kao *[[Logan's Run]]*. Umjesto toga je produkciju preuzeo nezavisni studio American International Pictures. Usprkos toga se *Futureworld* odlikovao daleko ambicioznijom razinom produkcije, a predstavljao je i prvi film koji je koristio 3D kompjutersku grafiku u svrhu stvaranja specijalnih efekata.  Kritičari mu, pak, nisu bili skloni, dok ga je publika prigrlila. Tri godine kasnije je postao prvi moderni američki film prikazan u komunističkoj Kini.

Godine 1980. je dobio nastavak u obliku TV-serije *[[Beyond Westworld]]*, koja je, međutim, brzo skinuta sa programa.

## Izvori

## Vanjske veze
* 
* 
*
Beyond Westworld

***Beyond Westworld*** () je američka science fiction TV serija koja se originalno prikazivala 1980. godine na programu mreže CBS. Predstavlja nastavak igranih filmova *[[Westworld]]* i *[[Futureworld]]*. Radnja je smještena u blisku budučnost, u kojoj je korporacija Delos proizvela humanoidne robote (androide) koje je gotovo nemoguće razlikovati od ljudi. Protagonist, koga tumači Jim McMullan, je John Moore, šef sigurnosti Delosa, koji nastoji zaustaviti Quaida (Jamesa Wainwrighta), zlog naučnika koji je od Delosa ukrao robote i nastoji ih iskoristiti kako bi zavladao svijetom. Iako je serija bila pohvaljena zbog za tadašnje standarde impresivnih specijalnih efekata, imala je slabu gledanost te je snimanje obustavljeno već nakon tri prikazane (od pet snimljenih) epizoda.

Svoj svojevrsni remake će dobiti tek 2016. u TV-seriji *[[Westworld (TV serija)|Westworld]]* u produkciji HBO-a.

## Uloge
* Jim McMullan ... John Moore
* James Wainwright ... Simon Quaid
* Connie Sellecca ... Pamela Williams
* William Jordan ... Joseph Oppenheimer
* Severn Darden ... Foley
* Nancy Harewood ... Roberta
* Judith Chapman ... Laura Garvey (samo u pilotu)

## Epizode

## Vanjske veze
*
Ci risiamo, vero Provvidenza?

***Ci risiamo, vero Provvidenza?*** () je italijansko-špansko-francuska vestern filmska komedija snimljena 1973. godine u režiji Alberta De Martina. Predstavlja nastavak prethodne godine snimljenog filma *[[La vita, a volte, è molto dura, vero Provvidenza?]]* i u njemu Tomas Milian ponavlja naslovnu ulogu ekscentričnog lovca na ucjene. Radnja prikazuje kako pokušava zaraditi milion dolara kako bi mogao osvojiti ruku lijepe grofice (čiji lik tumači Carole André).

## Vanjske veze
*
Tecnica di un amore

***Tecnica di un amore*** () je italijanski igrani film snimljen 1973. godine u režiji Brunella Rondija. Po žanru je drama sa snažnim primjesama eksplicitne erotike. Protagonisti, koje tumače Silvano Tranquilli i Erna Schürer su propali intelektualac i njegova nezadovoljna supruga. Radnja prikazuju kako brak nastoje spasiti kroz vanbračne afere - on sa hipijevskom Šveđankom (koju tumači Janet Agren, a ona sa njenim grčkim prijateljem (koga tumači Norberto Botti).

## Vanjske veze

*
*
Ingrid sulla strada

***Ingrid sulla strada*** () je italijanski igrani film snimljen 1973. u režiji Brunella Rondija. Po žanru je drama, a naslovna protagonistica, čiji lik tumači Janet Agren, je djevojka u Finske koja je Rimu prisiljena baviti se prostitucijom. Radnja prikazuje kako se sprijatelji sa kolegicom i mentoricom (koju tumači Francesca Romana Coluzzi), ali i kako pada kao žrtva sadističkog vođe bajkerske bande (koju vodi Franco Citti. *Ingrid sulla strada* se isticao eksplicitnim scenama nasilja, ali i eksplicitnom erotikom. Nekoliko godina kasnije je prikazano izdanje koje je dodatno "začinjeno" naknadno snimljenim hardcore pornografskim scenama sa kojima originalni glumci nisu imali veze.

## Vanjske veze
* 
*
Emotional Rescue

**Emotional Rescue** je album grupe The Rolling Stones izdan 1980. Komercijalno je bio veoma uspješan, 1. mjesto na top-listama SAD-a i UK-a, ali kvalitetom nije ponovio uspjeh prošlog albuma.

## Popis pjesama
# "Dance (Pt. 1)" – 4:23
# "Summer Romance" – 3:16
# "Send It to Me" – 3:43
# "Let Me Go" – 3:50
# "Indian Girl" – 4:23
# "Where the Boys Go" – 3:29
# "Down in the Hole" – 3:58
# "Emotional Rescue" – 5:39
# "She's So Cold" – 4:14
# "All About You" – 4:18

## Singlovi
* "Emotional Rescue"
* "She's So Cold"

## Izvođači
* Mick Jagger - pjevač, piano, gitara
* Keith Richards - gitara, bas-gitara, pjevač
* Ron Wood - gitara, bas-gitara
* Charlie Watts - bubnjevi
* Bill Wyman - bas-gitara

## Top ljestvice

### Album

### Singlovi

## Vanjske veze
Velika nagrada Sjedinjenih Američkih Država

**Velika nagrada Sjedinjenih Američkih Država** utrka je Formule 1.
## Pobjednici
### Po godinama

## Višestruki pobjednici

### Vozači

### Konstruktori
Atentat u Petit-Clamartu

**Atentat u Petit-Clamartu** (, također poznat i pod šifriranim nazivom **Operacija Charlotte Corday** (, bio je oružani napad koga su 22. augusta 1962. pripadnici radikalno desne francuske tajne ekstremističke organizacije Organizacija tajne vojske (OAS) izveli sa ciljem da ubiju tadašnjeg predsjednika Charlesa De Gaullea. Napadači su bili organizirani u tim, Commando Delta, pod vodstvom Jeana Bastien-Tirryja, potpukovnika francuske vojske, a brojili su 17 ljudi, uglavnom "Pied-Noira" (francuskih doseljenika) te nekoliko mađarskih izbjeglica koje je motivirao radikalni antikomunizam. Napadači su posjedovali četiri automobila, eksploziv i bili naouržani automatskim oružjem. Plan je bio presresti predsjednički automobil - Citroën DS - na putu iz pariške Elizejske palače do zrakoplovne baze Vélizy – Villacoublay. Predsjednička kolona, koju su osim predsjedničkog, činili i dodatni automobil i dva policajca na motociklima, je upala u zasjedu te je zasuta vatrom iz automata MAT 49. Neobičnom prisebnošću vozača, predsjednički automobil i ostatak kolone se uspio izvući i stići na odredište; na njih je ukupno ispaljeno 187 metaka, a od kojih su čak 14 pogodili predsjednički automobil. U cijelom incidentu nitko nije poginuo ni ranjen. Nakon atentata je slijedila intenzivna i efikasna akcija francuskih sigurnosnih službi u kojoj su gotovo svi učesnici pohvatani za nekoliko mjeseci. Bastien-Thirry je izveden pred vojni sud gdje je svoj čin pravdao tvrdnjom da je De Gaullea tiranin, odnosno da jedino spriječavanje nezavisnost Alžira, kome se OAS protivila, može spriječiti genocid i etničko čišćenje "Pied-Noira" i pro-francuskih domorodaca. Bastien-Thirry je osuđen na smrt i pogubljen strijelanjem u proljeće 1963. godine.

Atentat u Petit-Clamartu je temeljito prikazan na početku znamenitog romana *[[The Day of the Jackal]]* Fredericka Forsytha, odnosno rekonsturiran u početnoj sceni istoimene filmske adaptacije.

## Povezano
*Alžirski rat za nezavisnost

## Vanjske veze
* Historia - Tentative de meurtre en deux actes... manqués
Organisation armée secrète

**Organisation armée secrète** ili **Organisation de l'armée secrète** (; skr. OAS) je bila francuska radikalno desna tajna paravojna formacija koja je djelovala 1960-ih nastojeći svrgnuti režim tadašnjeg predsjednika Charlesa De Gaullea. Njene pristaše su uglavnom bili pripadnici vojske te "Pieds-noirs", francuski kolonisti u Alžiru i njihovi potomci koji su se protivili De Gaulleovoj politici kojom se alžirski rat za nezavisnost trebao okončati davanjem nezavisnosti Alžira. OAS je osnovan pred kraj sukoba, pri čemu su dio ljudstva dali i pripadnici raznih vigilantističkih grupa i eskadrona smrti koji su bili izvodili terorističke akcije protiv alžirskog domorodačkog stanovništva u znak odmazde zbog sličnih aktivnosti alžirskog FLN-a. OAS je formalno osnovan 1961. godine u Madridu u Španiji kojom je tada vladao OAS-u ideološki blizak Francov režim. OAS je uglavnom djelovao izvodeći terorističke akcije i atentate kako bi kompromitirao De Gaulleove napore za mirno rješenje sukoba, kako na prostoru Alžira, tako i u metropolitanskoj Francuskoj, pri čemu su njegove žrtve često bili istaknuti političari i intelektualci koji su podržavali De Gaulleovu politiku. Vrhunac aktivnosti OAS-a je bio 1962. godine, neposredno nakon sporazuma iz Eviana a pred proglašenje alžirske nezavisnosti. Računa se da je u OAS-ovim akcijama smrtno stradalo između 1000 i 2000 ljudi. Njene aktivnosti su, ugušene efikasnom akcijom sigurnosnih službi, te je, usprkos spektakularnog ali neuspjelog atentata na De Gaullea u ljeto 1962. godine, te je gotovo do 1963. godine gotovo cjelokupno članstvo bilo zatvoreno ili prisiljeno na emigraciju, te je OAS praktički prestao postojati.

## Povezano
*Alžirski puč 1961
*Opsada Bab el Oueda

## Vanjske veze
* Histoire de l'OAS 
* L'OAS
Jean Bastien-Thiry

**Jean-Marie Bastien-Thiry** (19. august 1927 - 11. mart 1963) bio je francuski zrakoplovni oficir i inženjer, poznat kao dizajner Nord SS.10, prvog francuskog protivtenkovskog projektila, ali daleko više po tome što je kao pripadnik militantne radikalno desne organizacije Vijeće nacionalnog otpora (CNR), povezane sa OAS-om, organizirao i vodio neuspješni atentat na predsjednika Charlesa De Gaullea, a za što je osuđen na smrt i pogubljen.

Bastien-Thiry se pojavljuje u lik u filmu *[[The Day of the Jackal (film)|Dan šakala]]*, gdje njegov lik tumači Jean Sorel.

## Vanjske veze
* Site officiel
* Déclaration audio du lieutenant-colonel Jean Bastien-Thiry 
* 2000 Ans d'Histoire: Jean-Marie Bastien-Thiry (émission radiophonique France Inter)
Chalma, Malinalco

**Chalma** je naselje u Meksiku, u saveznoj državi México, u opštini Malinalco.

Prema proceni iz 2014. godine u naselju je živelo 1,824 stanovnika. Naselje se nalazi na nadmorskoj visini od 1555 m.

## Reference

## Literatura

* 
* 
* 
* 
* 
* 
* 
* 

## Vanjske veze

* 
* 
* 
* 
* 
*
Tamara Dobson

***Tamara Janice Dobson*** (14. maj 1947 - 20. oktobar 2006) bila je američka glumica i manekenka, najpoznatija po naslovnoj ulozi u filmu *[[Cleopatra Jones]]*, koja ju je učinila jednom od ikona blaxploitation žanra, ali i tadašnjih feminističkih trendova.

## Filmografija
* *[[Come Back, Charleston Blue]]* (1972) (nenavedena na špici)
* *[[Fuzz (film)|Fuzz]]* (1972)
* *[[Cleopatra Jones]]* (1973)
* *[[Cleopatra Jones and the Casino of Gold]]* (1975)
* *[[Norman... Is That You?]]* (1976)
* *[[Murder at the World Series]]* (TV) (1977)
* *[[Chained Heat]]* (1983)
* *[[Amazons (1984 film)|Amazons]]* (TV) (1984)

## Izvori

## Vanjske veze
* 
* 
* Biography
* Actress Tamara Dobson, Star of 'Cleopatra Jones,' Dies At 59 , Vibe.com
* The Cocoa Lounge Remembers Tamara Dobson, Biography, Cocoalounge.com
O Lucky Man!

***O Lucky Man!*** () je britanski igrani film snimljen 1973. godine u režiji Lindsaya Andersona. Po žanru predstavlja kombinaciju drame, fantastike i crne komedije, a naslovni protagonist, čiji lik tumači Malcolm McDowell, je mladi trgovački putnik koji poslom putuje tadašnjom Britanijom i zapada u cijeli niz bizarnih i grotesknih situacija. Muziku za film je napisao rock muzičar Alan Price koji se povremeno pojavljuje u filmu, odnosno izvodi pjesme koje poput grčkog zbora komentiraju radnju. Lik koji McDowell tumači ima isto ime kao i u prethodnom Andersonovom filmu *[[If....]]*, pa se, kao u slučaju kasnijeg filma *[[Britannia Hospital]]* smatra dijelom zasebne trilogije.

## Uloge
(Mnogi od glumaca nastupaju u višestrukim ulogama)
* Malcolm McDowell ... Michael Arnold "Mick" Travis / Lopov na plantaži
* Ralph Richardson ... Monty / Sir James Burgess
* Rachel Roberts ... Gloria Rowe / Madame Paillard / Mrs. Richards
* Arthur Lowe ... Mr. Duff / Charlie Johnson / Dr. Munda
* Helen Mirren ... Patricia / recepcionerka na audiciji
* Graham Crowden ... Dr. Millar / Profesor Stewart / Čovjek koji pije metamfetamine
* Dandy Nichols ... Prodavačica čaja u vojnoj instituciji
* Peter Jeffrey ... Predsjednik tvornice / Upravnik zatvora
* Mona Washbourne ... Susjeda / Redarka / Sestra Hallett
* Philip Stone ... Jenkins / Ispitivač / Major Vojske spasa
* Mary MacLeod ... Mrs. Ball / Pripadnica Vojske spasa / Vikarova supruga
* Wallas Eaton ... John Stone (tvornica kave) / Puk. Steiger / Upravnik zatvora / Čovjek koji pije metamfetaine / Direktor filmske kompanije
* Warren Clarke ... ceremonijal-majstor u Wakefield Clubu / Warner / Bolničar
* Bill Owen ... Viši nadzornik Barlow / Inspektor Carding
* Michael Medwin ... Vojni kapetan / Tehničar u elektrani / Vojvoda od Belminstera
* Vivian Pickles ... Dobra dama
* Geoffrey Palmer ... Ljekar pri ispitivanju / Basil Keyes
* Christine Noonan ... Radnica u tvornici Imperial Coffee / Mavis u Wakefield Clubu
* Geoffrey Chater ... Biskup / Vikar
* Anthony Nicholls ... General / Sudac
* James Bolam ... Attenborough / Ljekar pri ispitivanju
* Brian Glover ... Predradnik na plantaži / Bassett (Čuvar u elektrani)
* Brian Pettifer ... Biles
* Edward Judd ... Oswald
* Alan Price ... sam sebe
* Jeremy Bulloch ... Žrtva sudara / Eksperimentalni pacijent / Čovjek sa znakom
* Ben Aris ... G. MacIntyre / Dr. Hyder / Zrak. kap. Wallace
* Margot Bennett ... Beračica kave
* Anna Dawson ... Becky
* Lindsay Anderson (*nenaveden na špici*) ... Filmski režiser

## Izvori

## Vanjske veze
* 
* 
* 
* Analysis of ''O Lucky Man!'' by Pete Hoskin
The Day of the Jackal (film)

***The Day of the Jackal*** () je britansko-francuski triler film snimljen 1973. godine u režiji Freda Zinnemanna. Predstavlja adaptaciju istoimenog romana Fredericka Forsytha. Radnja počinje sa spektakuarnim, ali neuspješnim atentatom na francuskog predsjednika Charlesa De Gaullea 1962. godine, nakon čega radikalna francuska organizacija OAS odlučuje za novi pokušaj angažirati vrhunskog profesionalnog ubicu. Protagonist (koga tumači Edward Fox) je Englez sa nadimkom Šakal koji preuzima posao i inzistira na tome da ga izvede potpuno sam, te se za njega temeljito priprema i svoj plan nastoji sprovesti u djelo iako ga cjelokupni francuski policijsko-obavještajni aparat na čelu sa komesarom Lebelom (čiji lik tumači Michel Lonsdale) pokušava zaustaviti.

Slično kao i književni predložak, i *The Day of the Jackal* je doživio neočekivani, ali izuzetan uspjeh na kino-blagajnama, ali i kod velikog dijela kritičara. To je posebno upalo u oči zbog nedostatka najvećih i najglamuroznijih tadašnjih zvijezda među glumačkom postavom, kao i "suhog", asketskog i gotovo poludokumentarističkog stila kojim je Zinnemann paralelno pratio kako Šakal planira i priprema atentat, kao i reakcije francuskih vlasti koje se gotovo stalno nalaze korak iza njega. Zinnemann se hvalio zbog toga što je, usprkos svega, uspio stvoriti i održati izuzetnu napetost sve do spektakularne i dramatične završnice. Dio kritičara je, pak, uspjeh filma tumačio i time što je lik Šakala prikazan istovremeno kao prilično realistični i uvjerljivi profesionalni ubica, ali i kao svojeglavi individualac koji radi svog posla vješto razbija društvene konvencije, a sa kojim se mogla identificirati antiestablišmentski nastrojena mlađa publika. Edwardu Foxu je uloga Šakala bila najuspješnija i najpoznatija u cijeloj karijeri.

Godine 1997. je u Hollywoodu snimljen remake koji je potpuno promijenio mjesto i vrijeme radnje, odnosno likove. I Zinnemann i Forsyth su se nastojali maksimalno distancirati od tog projekta, pa mu je zbog toga ime promijenjeno u *[[The Jackal (1997 film)|The Jackal]]*.

## Uloge

* Edward Fox ... Šakal
* Michel Lonsdale ... Claude Lebel
* Terence Alexander ... Lloyd
* Michel Auclair ... Pukovnik Rolland
* Alan Badel ... Ministar
* Tony Britton ... Inspektor Thomas
* Denis Carey ... Casson
* Adrien Cayla-Legrand ... Predsjednik Charles de Gaulle
* Cyril Cusack ... Oružar
* Maurice Denham ... General Colbert
* Vernon Dobtcheff ... Ispitivač
* Jacques François ... Pascal
* Olga Georges-Picot ... Denise
* Raymond Gérôme ... Flavigny
* Barrie Ingham ... St. Clair
* Derek Jacobi ... Caron
* Jean Martin ... Wolenski
* Ronald Pickup ... the Forger
* Eric Porter ... puk. Rodin
* Anton Rodgers ... Bernard
* Delphine Seyrig ... Colette de Montpellier
* Donald Sinden ... Mallinson
* Jean Sorel ... Jean Bastien-Thiry
* David Swift ... Montclair
* Timothy West ... Berthier
* Philippe Léotard ... Žandar
* Edward Hardwicke ... Charles Calthrop 
* David Kernan ... Per Lundquist 

## Izvori

## Vanjske veze
* 
* 
*
Gloria Hendry

**Gloria Hendry** (3. mart 1949 -) je američka glumica, najpoznatija po nastupima u dva filma iz serije o Jamesu Bondu - *[[Diamonds Are Forever (film)|Diamonds Are Forever]]* i *[[Live and Let Die (film)|Live and Let Die]]* - koje su joj donijele titulu prve afroameričke Bondove djevojke.

## Vanjske veze
* 
* The Gloria Hendry Interview  (about *Live and Let Die*)
* Gloria Hendry's Fansite  (in French)
Lista likova serije CSI: NY

Ovo je spisak likova serije "" koja se emitovala od 22. septembra 2004. godine do 22. februara 2013. godine. Gary Sinise, Carmine Giovinazzo, Hill Harper i Eddie Cahil su jedini bili u gavnoj postavi u celoj seriji.

## Pregled

## Glavni likovi
### Mek Tejlor

**Mek Tejlor** (od 1. do 9. sezone; tumačio ga *[[Gary Sinise]]*) - Detektiv I klase i direktor kriminalističke laboratorije u Njujorku. Rođen je u Čikagu, Mek je služio kao glavni u USMC, služeći i u Bejrutu 1983. godine u vonom bombardiranju i u operaciji "Pustinjska oluja", i rekao je da više želi da služi zemlji nego bilo čemu drugom. Mek je izgubio svoju ženu, Kler, u Svetskom Trgovinskom Centru u toku napada 11.9.2001., a na godišnjicu toga je zaprosio svoju staru drugaricu, Kristin Vitni, na kraju serije.

### Stela Bonasera

**Stela Bonasera** (od 1. do 6. sezone; tumačila je *Melina Kanakaredes*) - Stela je polu-grkinja i polu-italijanka. Ona je detektiv I klase u policiji i pomoćnik šefa u Mekovom timu. Ona često govori pre nego što razmisli, što je dovelo do brojnih pritužbi protiv nje koje su podneli osumnjičeni za zločine. Uvek ide tamo gde može da učini najviše dobra, Stela je dala otkaz u kriminalističkoj laboratoriji njujorške policije na kraju šeste sezone da bi vodil kriminalističku laboratoriju u New Orleansu.

### Danijel Meser

**Danijel "Deni" Meser** (od 1. do 9. sezone; tumačio ga *[[Carmine Giovinazzo]]*) - je detektiv III klase i radi u Mekovom istražiteljskom timu. Deni je odrastao u porodici pod nadzorom i razvio je svoju grupu hibridne etike, i mešanje sveta kršilaca zakona sa svetom zastupnika zakona. Denija vodi etika i nada se da će jednog dana voditi kriminalističku laboratoriju, a u jednom trenutku kad je unapređen u narednika on je na putu da vodi laboratoriju. Razvio je romantičnu vezu s Lindzi Monro. Kasnije su se venčali i dobili dvoje dece.

### Ejden Bern

**Ejden Bern** (od 1. do 2. sezone; epizodno u 2. sezoni; tumačila je *Vanessa Ferlito*) - je detektiv III klase iz Bruklina koja je dodeljena Tejlolorovom tim. U prvoj sezoni je je najnoviji član tima, ali je jednako sposobna kao i bilo ko od njih. Ona je dala otkaz u kriminalističkoj laboratoriji nakon otkrića da je podmetala dokaze osumnjičenom za silovanje. Ejden nastavlja da radi kao privatni istražitelj sa dozvolom i dalje istražiuje osumnjičenog. Osumnjičeni ju je pretukao na smrt i zapalio u automobilu ostavljajući ceo tim slomljen. Tokom njenog ubistva uspela je da ostavi dovoljno dokaza za osudu njenog ubice.
North Yorkshire

**North Yorkshire** (čita se *Sjeverni Jorkšir*) je ceremonijalna i nemetropolitanska grofovija na sjeveroistoku Engleske.

## Geografija

North Yorkshire najvećim dijelom leži u regiji Yorkshire i Humber, a manjim dijelom u Regiji Sjeveroistočna Engleska. Svojom površinom od 8,609 km², on je najveći engleski county, u kom živi 1,070,016 stanovnika.

On graniči sa grofovijama East Riding of Yorkshire, South Yorkshire, West Yorkshire, Lancashire, Cumbria i Durham.

Grad (iako nije najveći) Northallerton u centru countya je administrativni centar, a veći gradovi su; York, Middlesbrough, Harrogate i Scarborougho.

Administrativno je podjeljen na 11 distrikta: Selby, Harrogate, Craven, Richmondshire, Hambleton, Ryedale, Scarborough, York, 
Redcar and Cleveland, Middlesbrough i Stockton-on-Tees.

Geografski North Yorkshire ima dva brdovita kraja. Onaj na zapadu obuhvaća brda masiva Pennines, najvećeg uzvišenja sjeverne Engleske, čiji se vrhovi na sjeverozapadu, kod Pen-y-Ghenta, 
Whernsida, Ingleborougha i Mickla - penju do visine od 670 metara. Kraj je isprecjecan kotlinama rijeka - Swale, Ure, Nidd i Wharfe.

Onaj na istoku gdje su brda *Cleveland Hills* i nacionalni park *North York Moors*, građena su od vapnenca i pješčenjaka. Ta dva kraja razdvaja glacijalna *[[Dolina]] York* (Vale of York).

Na sjeveru strmi obronci brda Cleveland Hillsa  obrušavaju se do obale Sjevernog mora i kotline rijeke Tees.

## Historija

Historija West Yorkshira čvrsto je vezana uz Yorkshir, koji iako nikad nije bio jedinstveni county dijeli zajedničku prošlost sa ostalim Yorkshirima, preko Dinastije York.

Današnji North Yorkshire nastao je nakon donošenja Zakona o lokalnoj upravi 1972.

## Privreda

North Yorkshire je u najvećoj mjeri agrarni kraj. Velike farme u Dolini York su glavni proizvođači žitarica i mliječnih proizvoda. Stočarstvo (ovčarstvo) je naročito razvijeno na zapadu po livadama i padinama Penninesa i nacionalnog parka North York Moors.

Po gradovima ima nešto prerađivačke i prehrambene industrije, a oko Selbya i par ugljenokopa. Teške industrije ima samo duž estuarija rijeke Tees, gdje leži
distrikt i unitarna jedinica Redcar and Cleveland. Tu ima čeličana, rafinerija nafte i kemijske industrije a sam estuarij je jedna od vodećih britanskih pomorskih luka. 
Susjedni distrikt Middlesbrougho je poznat po inženjeringu, dok su York i Harrogate poznati po istraživačkim institutima i kompanijama visoke tehnologije.

Gradovi Harrogate i Scarborougho, često su domaćini britanskih političkih skupova i konferencija, ali i centri rastućeg turističkog sektora povezanog s nacionalnim parkovima Yorkshire Dales i North York Moors. 
Turistima je velika atrakcija - Kraljevski park Studley, koji je 1986. uvršten na UNESCO-vu Listu mjesta svjetske baštine u Evropi.

Magistralna željeznička pruga i autoput London - Edinburgh idu preko North Yorkshira.

## Reference

## Vanjske veze

* North Yorkshire Council
Anthrax (grupa)

**Anthrax** je američki heavy metal bend iz New Yorka. Smatra ih se članom "velike četvorke thrash metala" uz Metallicu, Slayer i Megadeth.

## O bendu
Bend su 1981 godine osnovali gitariste Scott Ian i Danny Lilker. Često su puta mijenjali postavu, te je jedino Scott Ian ostao kao jedini član iz originalne postave, a pjevači koji su ostali najduže u bendu su John Bush i Joey Belladonna. Do sada su snimili ukupno devet studijskih, te četiri albuma uživo. Na njima su sudjelovali i mnogi drugi muzičari, uključujući Dimebaga Darrella i Phila Anselma iz Pantere, Rogera Daltreya iz The Whoa te Public Enemy. Takođe, članovi su pokrenuli i druge bendove, od kojih je najpoznatiji Stormtroopers of Death, kojeg je osnovao Scott Ian zajedno sa Charliem Benanteom, Dannyjem Lilkerom i Billyjem Milanom.

## Članovi grupe
* Scott Ian – ritam gitara, prateći vokal (1981–)
* Charlie Benante – bubnjevi, udaraljke (1983–)
* Joey Belladonna - vokal (1984–1992, 2005–2007, 2010–present)
* Frank Bello – bas gitara, prateći vokal (1984–present)
* Rob Caggiano – prva gitara (2001–2005, 2007–present)

## Diskografija
; Studijski albumi
* *Fistful of Metal* (1984)
* *Spreading the Disease* (1985)
* *Among the Living* (1987)
* *State of Euphoria* (1988)
* *Persistence of Time* (1990)
* *Sound of White Noise* (1993)
* *Stomp 442* (1995)
* *Volume 8: The Threat Is Real* (1998)
* *We've Come for You All* (2003)
* *Worship Music* (2011)
* *For All Kings* (2016)

## Vanjske veze
* Službena stranica
La Grande Bouffe

***La Grande Bouffe*** () je francusko-italijanski igrani film snimljen 1973. godine u režiji Marca Ferrerija. Po žanru je mješavina drame i crne komedije. Protagonisti, koje tumače Ugo Tognazzi, Philippe Noiret, Michel Piccoli i Marcello Mastroianni - su četvorica prijatelja koji, usprkos relativne financijske i profesionalne situiranosti, svaki na svoj način frustrirani i nezadovoljni životom te odlučuju zajednički izvršiti samoubistvo tako što će se prežderati na smrt. Radnja prikazuje kako je jedan od njih, kuhar Ugo, za tu svrhu pripremio gozbu u vili u kojoj će im se također pridružiti nekoliko prostitutki, te se cijeli proces pretvara u orgiju ekscesnog ponašanja.

Ferreri je film kasnije objasnio kao alegorijsku kritiku buržoazije, odnosno tadašnjeg konzumerističkog društva. Premijerno je prikazan na Kanskom festivalu čija je uprava te godine, potaknuta uspjehom *[[Posljednji tango u Parizu|Posljednjeg tanga u Parizu]]*, odlučila u program uvrstiti po sadržaju "smjelije" filmove. *La Grande Bouffe* je tim kriterijima odgovarao prije svega po količini i eksplicitnosti scena seksa, ali i skatološkom humoru. Nakon premijere je izviždan, ali je svjedno dobio kritičarsku nagradu FIPRESCI, i danas se smatra jednim od najuspješnijih Ferrerijevih filmova. Smatra se kako je svojim pristupom imao značajan uticaj na nedugo potom snimljen Pasolinijev film *[[Salo (film)|Salo]]*, sa kojim dijeli određene elemente radnje.

## Uloge

* Marcello Mastroianni : Marcello
* Philippe Noiret : Philippe
* Michel Piccoli : Michel
* Ugo Tognazzi : Ugo
* Andréa Ferréol : Andréa
* Monique Chaumette : Madeleine
* Florence Giorgetti : Anne
* Solange Blondeau : Danielle
* Michèle Alexandre : Nicole
* Cordelia Piccoli : Barbara
* Henri Piccoli : Hector
* Bernard Menez : Pierre
* Louis Navarre : Braguti
* Rita Scherrer : Anulka 
* Jean Odoutan : Acteur 
* Maurice Dorléac : Acteur 
* Jérôme Richard : Acteur  
* Eva Simonet : Actrice
* James Campbell : Acteur
* Gérard Boucaron : Acteur
* Simon Tchao : Acteur 
* Patricia Milochevitch : Actrice 
* Giuseppe Maffioli : Acteur
* Mario Vulpani : Acteur

## Vanjske veze
*
Film d'amore e d'anarchia

***Film d'amore e d'anarchia - Ovvero "Stamattina alle 10 in via dei Fiori nella nota casa di tolleranza..."*** (), poznat i po skraćenim naslovom ***Ljubav i anarhija***, je italijansko-francuski igrani film snimljen u režiji Line Wertmüller i premijerno prikazan početkom 1973. godine. Radnja se događa u Rimu 1932. godine, u doba kada je Italija bila pod fašističkim režimom Benita Mussolinija. Protagonist, koga tumači Giancarlo Giannini, je lombardijski seljak čijeg je prijatelja zbog anarhističkih Mussolinijeva tajna policija pretukla na smrt te ga odlučuje osvetiti tako što će izvršiti atentat na Mussolinija, a pri čemu bi mu pomoć trebala pružiti anarhistica koja u Rimu vodi bordel. *Film d'amore e d'anarchia* je prikazan na Kanskom festivalu gdje je Giannini dobio nagradu za najbolju mušku ulogu.

## Uloge
* Giancarlo Giannini ... Antonio Soffiantini 'Tunin'
* Mariangela Melato  ... Salomè
* Lina Polito ... Tripolina
* Eros Pagni ... Giacinto Spatoletti
* Pina Cei  ... Madame Aida
* Elena Fiore ...  Donna Carmela
* Giuliana Calandra
* Isa Bellini ...  Zoraide
* Isa Danieli ... Prostitutka
* Enrica Bonaccorti ...  Prostitutka
* Anna Bonaiuto  ... Prostitutka
* Anita Branzanti  ... Prostitutka
* Maria Sciacca ...  Prostitutka
* Anna Melato ...  Prostitutka
* Gea Linchi ... Prostitutka
* Anna Stivala ... Prostitutka
* Roberto Herlitzka ... Paulasso

## Napomene

## Vanjske veze
*
Malizia

***Malizia*** () je italijanska filmska komedija snimljena 1973. godine u režiji Salvatorea Samperija, poznato kao jedno od najuspješnijih ostvarenja žanra poznatog kao *[[commedia sexy all'italiana]]*. Protagonistica, čiji lik tumači Laura Antonelli, je mlada i privlačna žena koju je sredovječni udovac (čiji lik tumači Turi Ferro) unajmio kao kućnu pomoćnicu. Radnja prikazuje kako ona bez mnogo poteškoća zavede svog poslodavca koji se sa njom zaruči, ali i kako izaziva požudu i kod njegovih adolescentskih sinova. *Malizia*, u čijim je scenama Antonelli nastupala u provokativnim erotskim pozama ili gola, je postigao veliki komercijalni uspjeh od nje učinio veliku zvijezdu, ali i novi seks simbol italijanske kinematografije. Godine 2000. je, pak, Samperi snimio nastavak pod naslovom *[[Malizia 2000]]* čiji je neuspjeh po mišljenju mnogih uništio karijeru Laure Antonelli.

## Uloge
* Laura Antonelli – Angela
* Turi Ferro – Ignazio
* Alessandro Momo – Nino
* Tina Aumont – Luciana
* Lilla Brignone – Granma
* Pino Caruso – Don Cirillo
* Angela Luce – Udovica Corallo
* Stefano Amato – Porcello
* Gianluigi Chirizzi – Nuccio
* Grazia Di Marzà – Adelina
* Massimiliano Filoni – Enzio

## Vanjske veze
*
La proprietà non è più un furto

***La proprietà non è più un furto*** () je italijansko-francuski igrani film snimljen 1973. godine u režiji Elija Petrija. Po žanru je mješavina drame i crne komedije. Protagonist, koga tumači Flavio Bucci, je zaposlenik banke kome se doslovno gadi novac, te koji zbog toga napušta svoj posao u banci. Radnja prikazuje kako odlučuje za život zarađivati kriminalom, te kako mu meta postaje lokalni mesar (čiji lik tumači Ugo Tognazzi), koji se i sam bavi nepodopštinama. *La proprietà non è più un furto* se zbog teme, ali i političkog angažmana, smatra dijelom "trilogije neuroza" koje čine još dva prethodna Petrijeva filma - *[[Istraga nad besprijekornim građaninom]]* i *[[Radnička klasa ide u raj]]*.

## Uloge
* Ugo Tognazzi ... Mesar
* Flavio Bucci ... Total
* Daria Nicolodi ... Anita
* Salvo Randone ... Totalov otac
* Mario Scaccia ... Albertone
* Julien Guiomar ... Direktor banke
* Jacques Herlin ... Zaposlenik banke
* Gigi Proietti ... Paco
* Orazio Orlando ... Pirelli
* Ettore Garofolo ... Bocio
* Gino Milli ... Zaganè
* Cecilia Polizzi ... Mafalda
* Luigi Antonio Guerra
* Ada Pometti
South Yorkshire

**South Yorkshire** (čita se *Južni Jorkšir*) je ceremonijalna i metropolitanska grofovija na sjeveru Engleske.

## Geografija

South Yorkshire leži na jugu regije Yorkshire i Humber. Ima površinu od 1,552 km², na kojoj živi 1,343,601 stanovnika.

On graniči sa jugozapada sa Grofovijom Derbyshire, sa Grofovijom West Yorkshire sa sjeverozapada, sa Grofovijom North Yorkshire sa sjevera, sa 
Grofovijom East Riding of Yorkshire sa sjeveroistoka, sa Grofovijom Lincolnshire sa istoka i sa Grofovijom Nottinghamshire sa jugoistoka.

Sheffield je najveći grad South Yorkshira, njegov administrativni, ekonomski i kulturno - obrazovni centar (Univerzitet Sheffield). 
Administrativno je podjeljen na 4 distrikta: Sheffield, Rotherham, Doncaster i Barnsley.

Unutar grofovije leži i dio nacionalnog parka Peak District.

South Yorkshire je geografski vrlo raznolik kraj, na njegovom zapadu leže visoka brda masiva Pennines, građena od vapnenca i pješčenjaka, spuštaju se do kotlina rijeka Don i Dearne, koje nadalje teku do dolina oko Doncastera na istoku. Velik dio tog nizinskog kraja, uključujući i močvare Hatfield, Thorne i Humberhead, je melioriran.

Rijeka Don koja izvore u Penninesu teče na istok do rijeka Aire i Ouse, a one dalje do estuarija Humber.

## Historija

Historija West Yorkshira čvrsto je vezana uz Yorkshir, koji iako nikad nije bio jedinstveni county dijeli zajedničku prošlost sa ostalim Yorkshirima, preko Dinastije York.

Današnji South Yorkshire nastao je nakon donošenja Zakona o lokalnoj upravi 1972.

Od 1974. do 1986. -  South Yorkshire bio je administrativna jedinica, ali je 1986. svoje administrativne ovlasti prenio na svoje distrikte.

Industrijski rast toga kraja počeo je u 19. vijeku, zbog velikih zaliha ugljena i dolaska željeznice.
Tad je dolina rijeke Don izrasla je u pojas željezara i čeličana, koji se protezao na istok sve do Sheffielda. I danas South Yorkshire ima najviše engleskih ugljenokopa, ali se rudarstvo ipak dramatično smanjilo krajem 20. vijeka, tako da danas posluje samo nekoliko vrlo mehaniziranih rudnika oko Doncastera, centra britanskog preostalog rudarstva. I proizvodnja željeza i čelika koncentrirana u Sheffieldu i Rotherhamu, također je zamrla krajem 20. vijeka, ali je Sheffield, koji leži na obrocima Penninesa, još i danas poznat po proizvodnji specijalnih čelika i pribora za jelo.

## Privreda

Propast teške industrije djelomično je kompenziran rastom lake idustrije, istraživačkih centara, poljoprivredom i uslugama.

## Reference

## Vanjske veze

* South Yorkshire
Ivan Pernar

**Ivan Pernar** ima više značenja:

* Ivan Pernar (jugoslavenski političar) (1889–1967)
* Ivan Pernar (hrvatski političar) (1985)
Kennet (rijeka)

**Kennet** je rijeka na jugu Engleske duga 72 km, desna pritoka rijeke Temze.

Rijeka u ljetnim mjesecima donosi više od polovice voda u Temzu.

## Karakteristike

*Kennet* izvire kod prahistorijskog lokaliteta Silbury Hill, zapadno od Aveburya u Countiju Wiltshire. Od tamo teče prema istoku preko 
Marlborougha prema Newburyu, da kod Readinga ima ušće u Temzu.

Rijeka je pravim labirintom kanala, prokopanim u 18. vijeku, dužine 140 km , povezana sa Rijekom Avon i gradovima Bath i Newbury. Istim kanalom je povezana i sa Temzom.

Kenneth je u svom donjem dijelu kanaliziran.

## Reference

## Vanjske veze

* ''Action for the River Kennet''
Scener ur ett äktenskap

***Scener ur ett äktenskap*** () je švedska televizijska miniserija snimljena u režiji Ingmara Bergmana i premijerno prikazana na programu mreže Sveriges Radio u proljeće 1973. Sastoji se od šest epizoda, a scenario, koga je napisao sam Bergman, je velikim dijelom inspiriran Bergmanovim vlastitim iskustvima u ljubavnim odnosima, uključujući norvešku glumicu Liv Ullman koja tumači jednu od dvije glavne uloge - advokatkinje Marianne. Njen partner u seriji je Erland Josephson, koji tumači lik muža Johana, univerzitetskog profesora. Radnja serije se odvija deset godina i prikazuje kako se njihov, ispočetka naoko savršen brak, počinje raspadati.

*Scener ur ett äktenskap* je izazvala veliku pažnju u švedskoj javnosti, te se ponekad navodi da je prikaz disfunkcionalnog braka, ali i načina na koji se supružnici suočavaju sa njegovom propašću, potakao neočekivani porast stope razvoda u Švedskoj. U svijetu je, pak, poznatija po svojoj skraćenoj verziji, koja je kao istoimeni cjelovečernji film bila distribuirana po kino-dvoranama. Ona je dobila brojne pohvale od strane kritičara, te sovojila Zlatni globus za najbolji strani film. Danas se smatra jednm od najboljih od najpoznatijih od svih Bergmanovih ostvarenja. Američki sineasti Woody Allen i Richard Linklater su tvrdili da je značajno uticao na njihov opus, a posebno potonji u slučaju tematski srodnog filma *[[Before Midnight]]*.

Bergman je svoj scenario 1981. također adaptirao i u teatarski komad, prvi put izveden u münchenskom Residenztheateru,  kasnije i na brojnim pozornicama širom svijeta. Godine 2003. je Bergman režirao i nastavak pod naslovom *[[Saraband]]*.

## Epizode
Šest epizoda originalne miniserije je premijerno prikazano od 11. aprila do 16. maja 1973. Svaka epizoda je trajala otprilike 50 minuta, a miniserija ukupno 281 minuta.

U filmskoj verziji je pojavljuju scene iz svake od epizoda, a sam film traje 168 minuta. Naslovi epizoda se u samom filmu pojavljuju kao naslovi poglavlja.

## Izvori

## Vanjske veze
* 
* 
* Criterion Collection essay by Phillip Lopate
Bitke bez časti i ljudskosti

je japanski gangsterski film snimljen 1973. godine u režiji Kinjija Fukasakua, poznat kao jedno od najznačajnijih i najuticajnijih stvorenja yakuza žanra.

Temelji se na člancima novinara Kōichia Iiboshija, koji su, pak, bili inspiriranim zatvorskim autobiografskim zapisima Kozoa Minoa, stvarnog pripadnika yakuzi. Protagonist, koga tumači Bunta Sugawara, je bivši vojnik koji 1946. godine, u atomskim napadom opustošenoj prefekturi Hiroshima prilikom jedne tučnjave ubije čovjeka, te završi u zatvoru gdje će se priključiti novostvorenoj bandi yakuza. Radnja prati sljedećih deset godina, tokom kojih svjedoči kako se yakuze naglo bogate, ali i kako će sukob oko teritorije sa suparničkim klanom yakuza eskalirati u orgiju autodestruktivnog krvoprolića.

*Bitke bez časti i ljudskosti* su se odlikovale relativno niskim budžetom, ali i neobičnim cinema verite stilom koji je bio sličan dokumentarcima uz često korištenje kamere "iz ruke". Međutim, daleko više pažnje je izazvalo napuštanje dotadašnjih konvencija yakuza filmova, u kojima su yakuze prikazivani kao tragični heroji koji se oslanjaju na tradiciju i vrijednosti nekadašnjih samuraja. Umjesto toga su yakuze prikazani kao ulični nasilnici motivirani pohlepom i niskim strastima. Takav pristup je, međutim, savršeno odgovarao antiestablišmentskim i ikonoklastičkim sentimentima mlađe publike, te su *Bitke bez časti i ljudskosti* postigle veliki komercijalni uspjeh, te potakli snimanje još nekoliko nastavaka koje je također režirao Fukasaku.

## Uloge
*Bunta Sugawara ... Shozo Hirono
*Hiroki Matsukata ... Tetsuya Sakai
*Nobuo Kaneko ... Yoshio Yamamori
*Tatsuo Umemiya ... Hiroshi Wakasugi
*Kunie Tanaka ... Masakichi Makihara
*Goro Ibuki ... Toru Ueda
*Shinichiro Mikami ... Uichi Shinkai
*Tamio Kawaji ... Seiichi Kanbara
*Tsunehiko Watase ... Toshio Arita
*Harumi Sone ... Shuji Yano
*Keiji Takamiya ... Shinichi Yamagata
*Toshie Kimura ... Rika Yamamori
*Asao Uchida ... Kenichi Okubo
*Hiroshi Nawa ... Kiyoshi Doi
* Eiko Nakamura ... Suzue Kunihiro
*Mayumi Nagisa ... Akiko Shinjo
*Kinji Nakamura ... Shigeto Nakahara
*Takuzo Kawatani ... Doi family member

## Nastavci
* *[[Battles Without Honor and Humanity: Deadly Fight in Hiroshima]]* (1973)
* *[[Battles Without Honor and Humanity: Proxy War]]* (1973)
* *[[Battles Without Honor and Humanity: Police Tactics]]* (1974)
* *[[Battles Without Honor and Humanity: Final Episode]]* (1974)
* *[[Nove bitke bez časti i ljudskosti (film, 1974)|New Battles Without Honor and Humanity]]* (1974)
* *[[New Battles Without Honor and Humanity: The Boss's Head]]* (1975)
* *[[New Battles Without Honor and Humanity: The Boss's Last Days]]* (1976)

;ostali:
* *[[Aftermath of Battles Without Honor and Humanity]]* (1979) (režija: Eiichi Kudo)
* *[[New Battles Without Honor and Humanity]]* također poznat kao *Another Battle* (2000) (režija: Junji Sakamoto)
* *[[New Battles Without Honor and Humanity/Murder]]* također poznat kao *Another Battle/Conspiracy* (2003) (režija: Hajime Hashimoto)

## Vanjske veze
* 
* *[http://www.jmdb.ne.jp/1973/cw000060.htm Battles Without Honor and Humanity]*  na Japanese Movie Database
Phil Rudd

**Phillip Hugh Norman Rudd** (rođen kao **Phillip Hugh Norman Witschke Rudzevecuis**, Melbourne, 19. maj 1954. -) poznatiji kao **Phill Rudd**, je australski muzičar koji živi i radi na Novom Zelandu.Rudd je bio bubnjar australske hard rock grupe AC/DC u periodu od 1975-1983, i ponovo od 1994. do 2015.
Nakon odlaska bas gitarista Mark Ewansa iz AC/DC-a u 1977., Rudd je postao jedini član benda koji je rođeni Australac, dok su ostali članovi Britanci. Zajedno sa ostalim članovima AC/DC-a, 2003., bio je primljen u Rokenrol kuću slavnih.
Zbog aktualnih pravnih problema na Novom Zelandu, Rudd nije mogao da se pridruži bendu na 2015 Rock or Bust turneji, a zamjenio ga je Chris Slade.

## Reference

## Vanjske veze

* ACDC.com official site
* ACDCRocks.com
* Phil's Place
Reading, Berkshire

**Reading** čita se *Reding* je grad i unitarna jedinica od 155,698 stanovnika u Ceremonijalnom countiju Berkshire na jugu Engleske.

## Geografija

Reading leži na ušću rijeke Kennet u Temzu, i na kanalu Avon - Kennet, udaljen 61 km zapadno od Londona.

Grad je važno željezničko čvorište.

## Historija

Reading je još 871. bio logor danskih Vikinga. Prvi put je status grada dobio - 1253. poveljom od kralja Henrya III. 
Taj status su mu potvrđivali i proširivali kasniji monarsi, kao Charles I 1639. i britanska vlada 1835. Sajam koji se održavao subotom, može se pratiti do vladavine 
Henrya III.

Između 12. i 16. vijeka Reading je bio rastrgan sukobima, zbog prevlasti nad njim između Opatije Reading i Ceha trgovaca. Grad je pretrpio ozbiljne štete za engleskog građanskog rata sredinom 17. vijeka. 
Dotad uspješna trgovina odjećom počela je od 17. vijeka opadati, tako da je u 18. vijeku glavni trgovački artikl postao slad.

U javnom parku leže ruševine benediktinske opatije Reading, koju je osnovao Henry I - 1121., kao treću instituciju tog tipa u Engleskoj. Kralj Henry VIII, pretvorio ga je u dvorac, koji je uništen tokom engleskog građanskog rata. 
Na njegovu prošlost ukazuje spomen ploča, sa natpisom da je tu nastao poznati srednjovjekovni kanon *Sumer is icumen in* (Došlo ljeto), kog je oko 1240. napisao neki redovnik. Druga spomen ploča označava grob 
Henrya I, koji je umro 1135.

U Redingškom zatvoru je Oscar Wilde je napisao dugo pismo, kasnije revidirano i objavljeno pod imenom *De Profundis* (Iz dubina), kao uvod u svoju dugu poemu - *The Ballad of Reading Gaol* (Balada o Redingškim tornjevima) koju je napisao kasnije.

## Privreda i obrazovanje

Reading je centar poljoprivrednog kraja, poznat po uzgoju lukovica u rasadnicima, nešto manje poznat je i po proizvodnji keksa, slada i piva.

Pored tog Reading ima i drugih industrija, od ljevaonica željeza, tvornica keramike, cigli i kompjutora, do brodogradilišta i štamparija, uz razvijeno inženjerstvo.

Redingški koledž usko povezan sa Univerzitetom u Oxfordu otvorena je 1892., iz njega je 1926. izrastao Redingški univerzitet, poznat po istraživanjima u poljoprivredi, hortikulturi i 
stočarstvu.

## Gradovi prijatelji

* , Düsseldorf
* , Clonmel
* , San Francisco Libre
* , Speightstown
* , Beruwala
* , Reading, Pennsylvania

## Reference

## Vanjske veze

* Reading Town Council
Ivan Vasiljevič mijenja profesiju

***Ivan Vasiljevič mijenja profesiju*** () je sovjetska science fiction filmska komedija snimljena 1973. godine u režiji Leonida Gajdaja. Predsatavlja adaptaciju komada *[[Ivan Vasiljevič (drama)|Ivan Vasiljevič]]* Mihaila Bulgakova iz 1935. godine. Radnja je premještena u (tada) suvremenu Moskvu i prikazuje kako izumitelj (čiji lik tumači Aleksandar Demjanenko) konsturira vremensku mašinu koju sticajem okolnosti uključe upravnik njegove zgrade (koga glumi Jurij Jakovljev i provalnik (koga glumi Aleksandar Demjanenko) te se prebace u 16. vijek gdje će završiti na dvoru cara Ivana Groznog, dok se sam car (koga također tumači Jurij Jakovljev) nađe u suvremenoj Moskvi, izazivajući niz komičnih nesporazuma. *Ivan Vasiljevič mijenja profesiju* je, prema službenim podacima, nakon premijere pogledalo preko 60 miliona ljudi, te ga tako učinilo najgledanijim sovjetskim filmom godine.

## Uloge
* Jurij Jakovljev (Ivan Grozni/Ivan Vasiljevič upravnik zgrade)
* Leonid Kuravljev (Georgij Miloslavki, provalnik)
* Aleksandr Demjanenko (Aleksandar 'Šurik' Timofejev, izumitelj)
* Natalia Seleznjeva (Zina, njegova supruga)
* Natalya Krachkovskaya (Julijana Andrejevnna Bunša, upravnikova supruga)
* Vladimir Etuš (Anton Semjonovič Špak, zubar)
* Mihail Pugovkin (filmski režiser Jakin)
* Natalija Kustinskaja (Jakinova ljubavnica)
* Sergej Filipov (švedski ambasador)
* Savelij Kramarov (Feofan pisar)
* Eduard Bredun (prodvač na crnoj burzi)
* Natalija Gurzo (Špakova bolničarka)
* Nina Maslova (Carica Marfa)
* Viktor Uralski (Milicijski viši narednik)
* Leonid Gajdaj (Jakinov osvjetljivač)
* Ivan Ževago (Psihijatar)

## Pjesme
Nina Brodskaya izvela je pjesmu "Zvenit yanvarskaya vyuga" (ruski: Звенит январская вьюга. lit. 'Januarska mećava zvoni') za film. Snimila ga je i Sofija Rotaru. italijanski pop punk bend Vanilla Sky 2014.godine snimio je obradu ove pjesme zajedno sa muzičkim spotom.

Lev Polosin i Boris Kuznetsov i Moskovski vojni Okružni Hor izveli su pjesmu "Cap-cap-cap" ("Marusya"). Valery Zolotukhin je izveo pjesmu" Razgovor so schast'em " (ruski: Разговор со счастьем. lit. 'Razgovor sa srećom').

## Vanjske veze

*
* 
* Trailer i scene iz filma
* Scene iz filma i usporedbe